62019TO0499_INF
Uznesenie Všeobecného súdu (siedma komora) z 31. marca 2020 –ZU/ESVČ
(vec T‑499/19)
„Žaloba o neplatnosť – Verejná služba – Úradníci – Práceneschopnosť – Negatívne stanovisko lekárskej služby – Zmeny v informačnom systéme riadenia zamestnancov – Akty, ktoré nemožno napadnúť žalobou – Akty nespôsobujúce ujmu – Vady konania pred podaním žaloby – Predčasne podaná žaloba – Neprípustnosť“
1.
Žaloby úradníkov – Akt spôsobujúci ujmu – Pojem – Prípravný akt – Stanovisko lekárskej služby k práceneschopnosti úradníka – Zmeny v informačnom systéme riadenia zamestnancov – Vylúčenie
(Služobný poriadok úradníkov, články 90 a 91)
(pozri body 30 – 36)
2.
Žaloby úradníkov – Predchádzajúca administratívna sťažnosť – Záväzná povaha – Žaloba podaná pred zamietnutím sťažnosti – Neprípustnosť
(Služobný poriadok úradníkov, článok 91 ods. 2)
(pozri bod 37)
3.
Žaloby úradníkov – Žaloba proti rozhodnutiu o zamietnutí sťažnosti – Prípustnosť – Povinnosť rozhodnúť o návrhoch proti rozhodnutiu o zamietnutí sťažnosti – Návrhy, ktoré nemajú samostatný obsah alebo výlučne potvrdzujúce rozhodnutie – Neexistencia
(Služobný poriadok úradníkov, články 90 a 91)
(pozri body 45, 46)
4.
Žaloba o neplatnosť – Akty, ktoré možno napadnúť žalobou – Pojem – Zatiaľ neprijaté hypotetické akty – Vylúčenie
(článok 263 ZFEÚ)
(pozri bod 47)
Predmet
Návrh na základe článku 270 ZFEÚ na zrušenie údajných rozhodnutí ESVČ z 31. augusta 2018 a 10. januára 2019 a oznámenia Európskej komisie z 30. augusta 2018 o skrátení žalobcovej práceneschopnosti, a v prípade potreby tiež rozhodnutia Komisie z 1. apríla 2019 o zamietnutí sťažnosti podanej 30. novembra 2018 proti uvedenému oznámeniu a proti prípadnému následnému rozhodnutiu o odpočítaní jeho neprítomnosti v dňoch 28. až 31. augusta 2018 z jeho dovolenky za kalendárny rok
Výrok
1.
Žaloba sa zamieta ako neprípustná.
2.
ZU je povinný nahradiť trovy konania.